
ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2015-09-04 Nr. Tp-7

Šakiai


Posėdis įvyko 2015-09-04 1000-1200 val.


Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 24 rajono savivaldybės tarybos nariai (registravimo žiniaraštis pridedamas, 1 priedas). 


Nedalyvauja – Tomas Skaizgirys. 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas).


Juozas Bertašius pristatė, jog darbotvarkėje yra pateikta 14 klausimų, tačiau komitetų metu buvo pateikti trys papildomi klausimai: Nr. 15. Dėl Gudkaimio melioracijos įrenginių naudotojų asociacijos investicinio projekto „Gudkaimio MĮNA nariams priklausančių ir valstybinių melioracijos sistemų rekonstravimas“ rengimo ir įgyvendinimo, Nr. 16. Dėl rajono savivaldybės administracijos direktoriaus pavaduotojos Ingos Cibulskienės komandiruotės, Nr. 17. Dėl turto perdavimo Šakių socialinių paslaugų centrui, kuriuos siūloma įtraukti į darbotvarkę. 
    
NUSPRĘSTA. Patvirtinti posėdžio darbotvarkę su papildymais.  


BALSAVO: „už“ – 23, „susilaikė“ - 1.
 
DARBOTVARKĖ:


1. Dėl rajono savivaldybės tarybos 2013 m. birželio 27 d. sprendimo Nr. T-249 „Dėl Gelgaudiškio dvaro koncesijos“ dalinio pakeitimo. 

2. Dėl pritarimo projektams, finansuojamiems iš Lietuvos kaimo plėtros 2014-2020 metų programos priemonės ,,Investicijos į materialųjį turtą“ veiklos ,,Parama žemės ūkio vandentvarkai“ įgyvendinti skirtų lėšų. 


3. Dėl vienos papildomos poilsio dienos per mėnesį suteikimo rajono savivaldybės administracijos direktoriaus pavaduotojai Ingai Cibulskienei. 


4. Dėl naudojimosi Zyplių dvaro sodybos, esančios Lukšių seniūnijoje, Tubelių kaime, teritorija tvarkos aprašo patvirtinimo. 


5. Dėl finansinės paramos skyrimo užsienyje mirusio (žuvusio) asmens palaikams parvežti į Lietuvos Respubliką. 

6. Dėl vienkartinės paramos Astai Olekienei skyrimo.

7. Dėl negyvenamųjų patalpų, esančių Kriūkų seniūnijoje, Joginiškių kaime, Mokyklos g. 1, nuomos viešojo konkurso būdu. 


8. Dėl rajono savivaldybės tarybos 2015 m. birželio 25 d. sprendimo Nr. T-112 „Dėl parduodamų savivaldybės būstų ir pagalbinio ūkio paskirties pastatų sąrašo sudarymo“ priedo papildymo. 

9. Dėl rajono savivaldybės būstų ir pagalbinio ūkio paskirties pastatų perdavimo tvarkos aprašo patvirtinimo. 

10. Dėl Šakių rajono Meno mokyklos nuostatų patvirtinimo.  

11. Dėl ikimokyklinio ugdymo grupės steigimo ir rajono savivaldybės tarybos 2015 m. kovo 26 d. sprendimo Nr. T-70 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2015/2016 mokslo metams“ priedo dalinio pakeitimo. 

12. Dėl rajono savivaldybės tarybos 2015 m. kovo 26 d. sprendimo Nr. T-70 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2015/2016 mokslo metams“ priedo dalinio pakeitimo.

13. Dėl rajono savivaldybės švietimo įstaigų vadovų tarnybinių atlyginimų nustatymo. 

14. Dėl rajono savivaldybės neformaliojo vaikų švietimo lėšų skyrimo ir naudojimo 2015 metams tvarkos aprašo patvirtinimo. 


15. Dėl Gudkaimio melioracijos įrenginių naudotojų asociacijos investicinio projekto „Gudkaimio MĮNA nariams priklausančių ir valstybinių melioracijos sistemų rekonstravimas“ rengimo ir įgyvendinimo.  


16. Dėl rajono savivaldybės administracijos direktoriaus pavaduotojos Ingos Cibulskienės komandiruotės. 


17. Dėl turto perdavimo Šakių socialinių paslaugų centrui. 

1. SVARSTYTA. Rajono savivaldybės tarybos 2013 m. birželio 27 d. sprendimo Nr. T-249 „Dėl Gelgaudiškio dvaro koncesijos“ dalinio pakeitimo klausimas. 


Pranešėjas Vitas Girdauskas, Regioninės plėtros skyriaus vedėjas. Komitetų metu buvo pasiūlyta iš sprendimo projekto išbraukti žodžius „Jūratė Šneideraitienė-Bendrojo skyriaus vyriausioji specialistė“, nes yra manoma, jog komisijoje pakanka vieno juristo.  


NUSPRĘSTA. Pritarti sprendimo projektui išbraukiant žodžius „Jūratė Šneideraitienė- Bendrojo skyriaus vyriausioji specialistė“  (sprendimas Nr. T-156).


BALSAVO: „už“ – 23, „susilaikė“ - 1.


2. SVARSTYTA. Pritarimo projektams, finansuojamiems iš Lietuvos kaimo plėtros 2014-2020 metų programos priemonės ,,Investicijos į materialųjį turtą“ veiklos ,,Parama žemės ūkio vandentvarkai“ įgyvendinti skirtų lėšų klausimas.


Svarstant sprendimo projektą Irena Haase nedalyvauja sprendimo projekto svarstyme ir balsavime. 


Pranešėjas Alfridas Vigelis, Žemės ūkio skyriaus vedėjas.


NUSPRĘSTA. Pritarti sprendimo projektui (sprendimas Nr. T-157).


BALSAVO: „už“ – 21, „susilaikė“ – 2, „nedalyvavo balsavime“ – 1.

3. SVARSTYTA. Vienos papildomos poilsio dienos per mėnesį suteikimo rajono savivaldybės administracijos direktoriaus pavaduotojai Ingai Cibulskienei klausimas. 



Pranešėja Rita Vaičiūnienė, Bendrojo skyriaus vedėja. Sprendimo projekte siūlomos tokios pataisos: vietoj „lapkričio 27 d.“ įrašyti „lapkričio 20 d.“, vietoj „sausio 29 d.“ įrašyti „sausio 22 d.“, vietoj „vasario 26 d. įrašyti „vasario 15 d.“, vietoj „kovo 25 d.“ įrašyti „kovo 10 d.“, vietoj „balandžio 29 d.“ įrašyti „balandžio 22 d.“, vietoj gegužės 27 d.“ įrašyti „gegužės 20 d.“.  


NUSPRĘSTA. Pritarti sprendimo projektui su pataisomis (sprendimas Nr. T-158).


BALSAVO: „už“ – 23, „susilaikė“ – 1.

4. SVARSTYTA. Naudojimosi Zyplių dvaro sodybos, esančios Lukšių seniūnijoje, Tubelių kaime, teritorija tvarkos aprašo patvirtinimo klausimas. 


Svarstant sprendimo projektą Arūnas Tarnauskas ir Rima Rauktienė nedalyvauja sprendimo projekto svarstyme ir balsavime. 


Pranešėja Augenija Julė Kasparevičienė, Kultūros ir turizmo skyriaus vedėja. Tvarko aprašo 4.1. punktą siūloma sujungti su 4 punktu. 


NUSPRĘSTA. Pritarti sprendimo projektui su pataisomis (sprendimas Nr. T-159).


BALSAVO: „už“ – 20, „susilaikė“ – 2, „nedalyvavo balsavime“ - 2.

5. SVARSTYTA. Finansinės paramos skyrimo užsienyje mirusio (žuvusio) asmens palaikams parvežti į Lietuvos Respubliką klausimas. 


Pranešėja Leonora Pocevičiūtė, Socialinės paramos skyriaus vedėja. 


NUSPRĘSTA. Pritarti sprendimo projektui  (sprendimas Nr. T-160).


BALSAVO: „už“ – 23, „susilaikė“ – 1.


6. SVARSTYTA. Vienkartinės paramos Astai Olekienei skyrimo klausimas.

Pranešėja Leonora Pocevičiūtė, Socialinės paramos skyriaus vedėja.


NUSPRĘSTA. Pritarti sprendimo projektui įrašant žodžius (sprendimas Nr. T-161).

BALSAVO: „už“ – 23, „susilaikė“ – 1.


7. SVARSTYTA. Negyvenamųjų patalpų, esančių Kriūkų seniūnijoje, Joginiškių kaime, Mokyklos g. 1, nuomos viešojo konkurso būdu klausimas.

Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui su papildymais (sprendimas Nr. T-162).

BALSAVO: „už“ – 23, „susilaikė“ – 1.

8. SVARSTYTA. Rajono savivaldybės tarybos 2015 m. birželio 25 d. sprendimo Nr. T-112 „Dėl parduodamų savivaldybės būstų ir pagalbinio ūkio paskirties pastatų sąrašo sudarymo“ priedo papildymo klausimas. 

Pranešėja Egidija Grigaitienė, Biudžeto ir turto skyriaus vedėja. Iš sprendimo projekto 2 punkto siūloma išbraukti 10.46, 10.47., 10.48. eilutes.  

NUSPRĘSTA. Pritarti sprendimo projektui išbraukiant 10.46, 10.47., 10.48. eilutes  (sprendimas Nr. T-163).


BALSAVO: „už“ – 23, „susilaikė“ – 1.

9. SVARSTYTA. Rajono savivaldybės būstų ir pagalbinio ūkio paskirties pastatų perdavimo tvarkos aprašo patvirtinimo klausimas.

Pranešėja Egidija Grigaitienė, Biudžeto ir turto skyriaus vedėja. 

NUSPRĘSTA. Pritarti sprendimo projektui (sprendimas Nr. T-164).


BALSAVO: „už“ – 23, „susilaikė“ – 1.

10. SVARSTYTA. Šakių rajono Meno mokyklos nuostatų patvirtinimo klausimas.


Pranešėjas Elvydas Pauliukėnas, Švietimo ir sporto skyriaus vedėjas. 


NUSPRĘSTA. Pritarti sprendimo projektui (sprendimas Nr. T-165).

BALSAVO: „už“ – 23, „susilaikė“ – 1.


11. SVARSTYTA. Ikimokyklinio ugdymo grupės steigimo ir rajono savivaldybės tarybos 2015 m. kovo 26 d. sprendimo Nr. T-70 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2015/2016 mokslo metams“ priedo dalinio pakeitimo klausimas.

Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-166).


BALSAVO: „už“ – 23, „susilaikė“ – 1.

12. SVARSTYTA. Rajono savivaldybės tarybos 2015 m. kovo 26 d. sprendimo Nr. T-70 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2015/2016 mokslo metams“ priedo dalinio pakeitimo klausimas.


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-167).


BALSAVO: „už“ – 23, „susilaikė“ – 1.

13. SVARSTYTA. Rajono savivaldybės švietimo įstaigų vadovų tarnybinių atlyginimų nustatymo klausimas.


Pranešėjas Elvydas Pauliukėnas, Švietimo ir sporto skyriaus vedėjas.


Irena Haase. Siūlau į sprendimo projektą įrašyti sakinį „Atsižvelgiant į švietimo įstaigų darbo užmokesčio fondą, jei užtektų lėšų, skirtų darbo užmokesčiui, Sodrai, mokinio krepšelio ir biudžeto lėšų“. 


Edgaras Pilypaitis. Manau, jog 2014 m. sausio 30 d. sprendimu patvirtintas Rajono savivaldybės švietimo įstaigų vadovų darbo apmokėjimo tvarkos aprašas turi būti koreguojamas.


NUSPRĘSTA:


1. Pritarti sprendimo projektui su papildymais (sprendimas Nr. T-168).


2. Siūlyti peržiūrėti Rajono savivaldybės švietimo įstaigų vadovų darbo apmokėjimo tvarkos aprašą. 

BALSAVO: „už“ – 22, „prieš“ – 1, „susilaikė“ – 1.

14. SVARSTYTA. Rajono savivaldybės neformaliojo vaikų švietimo lėšų skyrimo ir naudojimo 2015 metams tvarkos aprašo patvirtinimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-169).

BALSAVO: „už“ – 23, „susilaikė“ – 1.

15. SVARSTYTA. Gudkaimio melioracijos įrenginių naudotojų asociacijos investicinio projekto „Gudkaimio MĮNA nariams priklausančių ir valstybinių melioracijos sistemų rekonstravimas“ rengimo ir įgyvendinimo klausimas. 


Pranešėjas Alfridas Vigelis, Žemės ūkio skyriaus vedėjas.


Svarstant sprendimo projektą Irena Haase sprendimo projekto svarstyme ir balsavime nedalyvauja.

NUSPRĘSTA. Pritarti sprendimo projektui (sprendimas Nr. T-170).


BALSAVO: „už“ – 22, „susilaikė“ – 1, „nedalyvavo balsavime“ - 1.

16. SVARSTYTA. Rajono savivaldybės administracijos direktoriaus pavaduotojos Ingos Cibulskienės komandiruotės klausimas. 

Pranešėja Rita Vaičiūnienė, Bendrojo skyriaus vedėja.


NUSPRĘSTA. Pritarti sprendimo projektui (sprendimas Nr. T-171).


BALSAVO: „už“ – 23, „susilaikė“ – 1.

17. SVARSTYTA. Turto perdavimo Šakių socialinių paslaugų centrui klausimas. 

Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-172).

BALSAVO: „už“ – 21, „susilaikė“ – 3.

***


Eglė Dragūnaitytė. Kada įvyko UAB „Šakių vandenys“ vadovo konkursas, kada patvirtinta kandidatūra ir kodėl rajono savivaldybės taryba tai sužino iš spaudos?


Evaldas Sniečkus. Buvo paskelbtas konkursas – atranka. Po pokalbio su kandidatais buvo pasitarta su tarybos nariais ir sprendimą priėmiau aš. Apie tai buvo informuota spauda. Tai įvyko vakar.


Eglė Dragūnaitytė. Tai įvyko vakar ir spauda jau spėjo išspausdinti informaciją?


Evaldas Sniečkus. Spauda apie tai jau domėjosi anksčiau, tad jiems informaciją aš pateikiau. 


Eglė Dragūnaitytė. Patarimo klausėte tik tam tikrų tarybos narių ar visos tarybos?


Evaldas Sniečkus. Šiuo klausimu buvo kalbama koalicijos posėdžio metu. 


Juozas Bertašius. Kai bus priimtas galutinis sprendimas, tarybos posėdžio metu bus pristatytas naujas UAB „Šakių vandenys“ vadovas. 


Mindaugas Tarnauskas. Kai buvo paskalbtas konkursas, kreipiausi į administracijos direktorių su paklausimu, ar bus galimybė stebėti konkurso atranką. Man buvo lakoniškai atsakyta, jog su priimtu sprendimu bus informuota visa visuomenė. Iš spaudos supratome, jog naujas direktorius jau yra paskirtas, tad ar kas nors pristatys jo veiklos programą? 


Evaldas Sniečkus. Darbo veikloje stengiuosi vadovautis teisės aktais. Kiek man yra žinoma, dėl UAB direktoriaus atleidimo ir priėmimo atsakomybė tenka administracijos direktoriui. Paskelbus konkursą ir gavus pretendentų prašymus buvo vedami motyvaciniai pokalbiai, po kurių aš priėmiau sprendimą paskirti į pareigas Kęstutį Vilkauską, kuris šiuo metu dirba UAB „Gulbelė“ direktoriaus pavaduotojo pareigose. 


Valdas Stankūnas. UAB „Šakių vandenys“ direktorius dar nėra paskirtas. Tai dar tik bus padaryta. 


Romas Pukinskas. Ar, jūs, direktoriau, informavote merą, jog UAB „Šakių vandenys“ direktorius jau yra paskirtas? Vakar paklausus mero, ar jis žino, kas yra UAB „Šakių vandenys“, direktorius, jis atsakė, jog yra du kandidatai. 


Juozas Bertašius. Manau, jog tarybos narys mane suprato netinkamai. Aš buvau informuotas, jog administracijos direktorius iš dviejų kandidatų pasirinko Kęstutį Vilkauską. 


Evaldas Sniečkus. Apie priimamus sprendimus kalbuosi su tarybos nariais, apie tai informuoju spaudą. Manau, jog viskas daroma viešai. 


Laurynas Suodaitis. Cituoju šiandienos laikraštį „Valsčius“: „Šakių rajono savivaldybės administracijos direktorius Evaldas Sniečkus UAB „Šakių vandenys“ direktoriumi paskyrė Kęstutį Vilkauską“. Administracijos direktorius įvertino, jog pasirinktas kandidatas yra tinkamas žmogus užimti šias pareigas. Ar administracijos direktorius prisiims atsakomybę dėl pasiektų gerų rezultatų? 


Evaldas Sniečkus. Kai vyko pokalbiai su kandidatais, jie dėstė savo mintis ir savo požiūrį, kaip tvarkysis įmonėje ir kaip sieks rezultatų. Įsakymas dėl UAB „Šakių vandenys“ dar nėra pasirašytas, tačiau sprendimas dėl kandidato pasirinkimo jau yra priimtas. 


Mindaugas Tarnauskas. Ar kandidatai pristatė veiklos programas? Jei pristatė, norėčiau išgirsti veiklos programą. O kaip bus, jei buvęs UAB „Šakių vandenys“ direktorius laimės teismą prieš savivaldybę? 


Evaldas Sniečkus. Nenorėčiau svarstyti kas bus, jeigu bus. Šiuo metu įmonė yra be vadovo, ir vadovas turi būti paskirtas. 

***


Mindaugas Akelaitis. Policija inicijuoja visuomenines policijos tarybas prie policijos komisariato. Taryba ir savivaldybės administracija galėtų teikti pasiūlymus, ką daryti dėl saugumo ir kiek tam skirti lėšų. Taip pat komisariatas yra paskelbęs saugiausios bendruomenės konkursą. Policijos darbas daugiau vyks viešose vietose, ir tokių, kurie dirba „su popieriais“ vis mažės. Šiandien Šakiuose nėra policijos budėtojų, kurie registruotų skambučius. 


Martinas Eimutis. Be glaudaus bendruomenės ir visuomenės darbo sunku pasiekti gerų rezultatų. 


Bernardinas Petras Vainius. Prie naujai renovuojamo policijos pastato yra pastatytas „voljeras“, kuris nežinia su kuo derintas. Ar jums pačiam šis pastatas nebado akių? 


Iš tarybos posėdžio išvyko tarybos narys Martinas Eimutis. Toliau posėdyje dalyvauja 23 tarybos nariai. 

Mindaugas Akelaitis. Statybų priežiūros specialistas sako, jog techniniame projekte šis statinys buvo numatytas.  


Iš tarybos posėdžio išvyko tarybos narys Arvydas Šlėderis. Toliau posėdyje dalyvauja 22 tarybos nariai. 

Bernardinas Petras Vainius. Kai buvo tvirtinamas GEN planas, nebuvo numatyta jokio priestato. Jeigu atsirado techninis projektas, su kuriuo taryba nėra supažindinta, tai tada noriu paklausti, kas dėl to kaltas? Kas pasirašė ant galutinio dokumento projekto? Kas patvirtino techninį projektą? Noriu šį atsakymą gauti kitame tarybos posėdyje. 


   Mindaugas Akelaitis. Mūsų institucija yra atvira. Jeigu kada reikia mūsų nuomonės, kvieskite mus į posėdžius ir mes ją išsakysime. 

***


Iš tarybos posėdžio išvyko tarybos narys Laurynas Suodaitis. Toliau posėdyje dalyvauja 21 tarybos narys.

Antanas Vincas Bacevičius. Aš šiandien čia esu dėl šiukšlių. Aš turiu mažą konteinerį, kurį išveža per mėnesį du kartus. Man ateina sąskaitą ne už išvežtas šiukšles, o už namo kvadratūrą (už 91 kv. m). Už tris mėnesius aš turiu mokėti beveiks 22 Eur. Kai nuvykau sudaryti sutartį, aš ją analizavau, joje nurodyta, kiek išveža tonų, kelis kartus veža ir tam yra nustatytos kainos. Aš pasiūliau sudaryti su manimi sutartį, kad vežtų šiukšles du kartus per mėnesį, nes turiu mažai šiukšlių. Man buvo pasakyta, jog kitokių sutarčių jie nedaro. 


Kęstutis Kuncaitis. Rajono penkios savivaldybės yra sukūrusios bendrą UAB „Marijampolės atliekų tvarkymo centras“, kur Šakių rajono savivaldybė turi 20 proc. akcijų. Šakių rajono savivaldybės administracija yra sudariusi Šakių komunalinių atliekų tvarkymo administravimo sutartį su minėta įstaiga, todėl visus apmokestinimo klausimus sprendžia Marijampolės atliekų tvarkymo centras. 


Eglė Dragūnaitytė. Kas turėtų sutvarkyti aikštelės aplink konteinerius? Aplink konteinerius yra kalnai šiukšlių. 


Saulius Šimonėlis. Regione yra pasiūlyti du mokėjimo būdai. Vienas yra pagal sutartį arba savivaldybės vietinė rinkliava. Žmogus pats pasirenka mokėjimo būdą. Prioritetas yra sutartis. Jeigu žmogus nepasirašo sutarties, tada jam skaičiuojama savivaldybės vietinė rinkliava. A.V.Bacevičiui yra skaičiuojama rinkliava 21 Eur už ketvirtį, kadangi šis pilietis nesudaręs sutarties. Sudaryti sutartį buvo pasiūlyta 4 kartus. Šiandien galimas mokėjimas nuo žmonių skaičiaus arba nuo turimo konteinerio. A.V.Bacevičius turi 0,14 m3 konteinerį, kuris aptarnaujamas kas dvi savaites. 


Antanas Vincas Bacevičius. Kodėl aš turiu pasirašyti sutartį, kuri man nėra palanki? Sutartyje nurodyta, jog šiukšles turi vežti keturis kartus, tačiau veža tik du kartus. 


Saulius Šimonėlis. Konteineris išvežamas du kartus. 


Juozas Bertašius. Siūlau baigti posėdį ir šiuos klausimus aptarti A.V.Bacevičiui kartu su MAATC atstovais. 


Irena Haase. Siūlau Ūkio komitetui surinkti reikiamą medžiagą ir apsvarstyti aikštelių sutvarkymo aplink konteinerius klausimą. Savivaldybės administracijoje turime teisininkų, kurie galėtų peržiūrėti sutartis bei patarti, kaip rasti kompromisą tarp A.V.Bacevičiaus ir MAATC. Ši problema yra ne tik A.V.Bacevičiaus. 


Bernardinas Petras Vainius. Reikia parengti sutartis tokias, kad sutarčių šalys galėtų sutartis apsikeisti. Siūlau peržiūrėti sutartis, susijusias su gyventojų mokesčiais. Taryba negali leisti plėšikauti iš gyventojų. Kodėl yra paimti konteineriai, kurie buvo skirti visuomenės poreikiams? Kodėl asmenys, tvarkydami miestelio aplinką, turi šiukšles nešti į savo konteinerius? 


Juozas Bertašius. Laukia kompleksinis šių problemų sprendimas. Bendro naudojimo konteinerius 5 metrų atstumu turi sutvarkyti vežėjas. 


Algimantas Damijonaitis. Yra labai svarbu rūšiavimas. Tačiau kaip galima rūšiuoti, jeigu nėra stiklo konteinerių, o ten kur jie yra, dažniausiai būna perpildyti? 


Algirdas Bagušinskas. Buvo pateiktas pasiūlymas per bankus nupirkti rūšiavimo konteinerius, tačiau perka tik trys savivaldybės. Visas atliekas galima vežti į nemokamas atliekų surinkimo aikšteles. 


NUSPRĘSTA:


1. Siūlyti rajono savivaldybės administracijos juristams peržiūrėti atliekų išvežimo sutartis.

2. Siūlyti Ūkio komitetui surinkti reikiamą medžiagą ir apsvarstyti aikštelių sutvarkymo aplink konteinerius klausimą.  

Posėdžio pirmininkas




Juozas Bertašius

Posėdžio sekretorė




Inga Kanapeckienė

